چہرے پہ خوشی چھا جاتی ہے، آنکھوں میں سرور آ جاتا ہے، ساحر لدھیانوی غزلیں۔
چہرے پہ خوشی چھا جاتی ہے آنکھوں میں سرور آ جاتا ہے 
جب تم مجھے اپنا کہتے ہو اپنے پہ غرور آ جاتا ہے 
تم حسن کی خود اک دنیا ہو شاید یہ تمہیں معلوم نہیں 
محفل میں تمہارے آنے سے ہر چیز پہ نور آ جاتا ہے 
ہم پاس سے تم کو کیا دیکھیں تم جب بھی مقابل ہوتے ہو 
بیتاب نگاہوں کے آگے پردہ سا ضرور آ جاتا ہے 
جب تم سے محبت کی ہم نے تب جا کے کہیں یہ راز کھلا 
مرنے کا سلیقہ آتے ہی جینے کا شعور آ جاتا ہے